храните и фуражите от неживотински произход, посочени в регламенти за изпълнение (ЕС) No 884/2014, (ЕС) 2015/175, (ЕС) 2017/186 и (ЕС) 2018/1660. Освен това обхватът на вписванията в посочените по-горе списъци следва да бъде изменен, за да включва и формите на продуктите, които са различни от вече посочените в тях форми, когато тези други форми пораждат същите рискове. Поради това е подходящо да се изменят всички вписвания, които се отнасят до фъстъци, така че да включват кюспета и други твърди остатъци, дори смлени или агломерирани под формата на гранули, получени при извличането на фъстъченото масло, както и вписването относно пиперки от Индия, така че то да включва печени пиперки (сладки и различни от сладки).
 (8)За да се осигури адекватен контрол на рисковете за общественото здраве, комбинираните храни, съдържащи която и да било храна от неживотински произход, вписана в приложение II към настоящия регламент във връзка с риск от заразяване с афлатоксини, в количество над 20 % от един продукт или от сбора от включени в списъка продукти, и които са обхванати от един от кодовете по КН, посочени в приложение II, следва също да се включат в списъка, посочен в съображение 7.
 (9)Освен това Комисията следва да установи правила относно честотата на проверките за идентичност и физическите проверки на храните и фуражите, предмет на спешните мерки съгласно настоящия регламент, в съответствие с член 54, параграф 4, буква б) от Регламент (ЕС) 2017/625. Поради това е целесъобразно в настоящия регламент да се установят съответни правила, като се вземат предвид по-специално равнището на риска, свързан с разглежданата опасност и честотата на отхвърляне на границата.
 (10)Мерките, които изискват временно засилване на официалния контрол, и спешните мерки, установени в настоящия регламент, следва да се прилагат към храните и фуражите, предназначени за пускане на пазара на Съюза, тъй като посочените стоки представляват риск от гледна точка на общественото здраве.
 (11)По отношение на пратките, изпращани като търговски мостри, като проби за лабораторен анализ или за показване на изложения, които не са предназначени за пускане на пазара, пратките с нетърговски характер, предназначени за лична употреба или консумация в рамките на митническата територия на Съюза, а също и пратките, предназначени за научни цели, би било непропорционално да се налагат изисквания посочените пратки да бъдат предмет на официален контрол на граничните контролни пунктове и да се придружават от официален сертификат или от резултатите от вземане на проби и лабораторни анализи в съответствие с настоящия регламент, предвид ниската степен на риск, която посочените пратки представляват за обществено здраве. Независимо от това, за да се избегнат злоупотреби, настоящият регламент следва да се прилага към посочените пратки, ако тяхното брутно тегло надвишава определено ограничение за тегло.
 (12)Мерките, които изискват временно засилване на официалния контрол, и спешните мерки, определени в настоящия регламент, следва да не се прилагат по отношение на храни и фуражи, които се намират на борда на работещи по международни линии транспортни средства, които не се разтоварват и които са предназначени за консумация от екипажа и пътниците, тъй като пускането им на пазара на Съюза е много ограничено.
 (13)Максимално допустимите равнища на